එමෙන්ම 1995 අංක 22 දරන දණ්ඩ නීති සංග්‍රහයේ (සංශෝධිත) පනතේ 345 වගන්තිය යටතේ පැහැදිලි කර ඇති පරිදි කිසියම් පුද්ගලයකුට වචනයකින්, ක්‍රියාවකින්, ඉඟියකින් ලිංගික හිංසා සිදු කිරීමක්, නිරුවත් හෝ අඩනිරුවත් ඡායාරූප අන්තර්ජාලයට මුදාහැරීම, පැහැදිලිවම ලිංගික හිංසන සිදු කිරීමක් ලෙස දක්වා තිබෙනවා.අපරාධ සිදු කරන පුද්ගලයන්ට එරෙහිව කටයුතු කරන ආකාරය - අන්තර්ජාලය ඔස්සේ අපරාධ සිදු කරන පුද්ගලයන්ට එරෙහිව කටයුතු කරන ආකාරය 2007 අංක 24 දරන පරිගණක අපරාධ පනත මඟින් ද පෙන්වා දෙනවා.1995 අංක 22 දරන දණ්ඩ නීති සංග්‍රහයේ (සංශෝධිත) පනතේ 345 වගන්තිය යටතේ මෙවැනි අපරාධ කරන පුද්ගලයන් වරෙන්තුවක් නොමැතිව අත්අඩංගුවට ගත හැකියි.